Liivsinep
Liivsinep (Diplotaxis DC.) on taimeperekond ristõieliste sugukonnas. Perekonda kuulub 30–35 liiki. Liikide looduslikuks levilaks on Euroopa, Vahemere maad ja Makaroneesia. Kõige suurem liikide hulk on Loode-Aafrikas ja Roheneemesaartel. Perekonda kuulub nii ühe- kui ka mitmeaastasi taimi. Eluvormilt on liigid rohtsed või poolpuitunud varrega poolpõõsad. Enamiku liikide õied on kollased. Mõnel liigil on õied valged. Eestis esineb tulnukana kaks liiki: Diplotaxis muralis – müür-liivsinep Diplotaxis tenuifolia – võõr-liivsinep